रायपुर (छत्तीसगढ़). दुर्ग शहर के बेलदारपारा इलाके में पत्नी से झगड़े के बाद एक शख्स ने शराब के नशे में अपने 2 महीने के बच्चे को जिंदा दफना दिया। इससे बच्चे की मौत हो गई। घटना 27 दिसंबर रात की है। मोहल्ले वालों का कहना है कि मां खुद भी बच्चे से छुटकारा चाहती थी। 15 दिन पहले उसने बच्चे को बेचने की कोशिश की थी।
क्या है मामला?
- 27 दिसंबर की आधी रात डेढ़ बजे राकेश और उसकी पत्नी सीमा के बीच झगड़ा हुआ।
- सीमा के मुताबिक उस दिन वह बेलदारपारा स्थित अपनी ससुराल में थी।
- पति राकेश उसके साथ फिजिकल होना चाहता था। लेकिन उसने मना कर दिया।
- इसी बात से नाराज होकर वो बच्चे को लेकर घर से निकल गया।
- राकेश सुबह 4 बजे वापस घर लौटा तो उसके साथ बच्चा नहीं था।
- पूछने पर उसने बच्चे को दफनाने की बात बताई।
- इस पर सीमा पति को लेकर उस जगह पहुंची, जहां उसने बच्चे को दफनाया था।
- लेकिन तब तक बच्चे की मौत हो चुकी थी। घटना के बाद से पति राकेश फरार है।
- सीमा ने पति राकेश के खिलाफ एफआईआर लिखवाई है।
मां की भूमिका भी शक के घेरे में
- इस मामले में बच्चे की मां सीमा की भूमिका पर भी सवाल उठ रहे हैं।
- मोहल्ले वालों ने मंगलवार को दावा किया कि सीमा ने 15 दिन पहले खुद अपने बच्चे को बेचने की कोशिश की थी।
- सीमा की भूमिका इसलिए भी संदेह के घेरे में है क्योंकि उसने घटना की सूचना पुलिस को सोमवार दोपहर को दी।
- घटना के वक्त सीमा कहां थी, यह भी साफ नहीं है।
- सीमा ने पुलिस को बताया है कि उस रात वह बेलदारपारा स्थित अपने ससुराल में थी।
- जबकि सीमा की सास और ननद का कहना है कि वह पति राकेश के साथ 15 दिन पहले ही बच्चे को लेकर चली गई थी। तब से दोनों नहीं लौटे।
आगे की स्लाइड्स में देखें फोटो...
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva awa_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva